Tindrem diaconesses!!!

Encara que la votació definitiva serà el dia 26 d'octubre, la vigília del tancament del Sínode sobre l'Amazònia, les assemblees parcials (les que s'agrupen en funció dels idiomes) ja han anat donant el vist-i-plau als dos acords:

\*Ordenació sacerdotal d'homes casats

\*Ordenació de dones com a diaconesses

Diaca/diaconessa és el grau immediatament inferior al de sacerdot. Els primers diaques van ser ordenats pels mateixos apòstols, per tal que s'encarreguessin de l'ajuda als pobres. Però l'Església dita "llatina" (és a dir: occidental) no va conservar aquest nivell institucional. En canvi les esglésies catòliques dites "orientals" (les de l'anomenat Orient Mitjà) sempre l'han mantingut.

El Concili Vaticà II va restablir el càrrec per a tota l'Església, admetent fins i tot l'ordenació d'homes casats. Però no se n'ha fet gaire ús. Hi ha "alguns" diaques, però pocs. I... fins aquí... només per a homes. Per primera vegada en la història, **tindrem diaconesses**. Però... de moment... només les amazòniques.

Què podrà fer una diaconessa (igual que un diaca)?

Batejar, donar la comunió, casar, portar el viàtic a un moribund, presidir funerals, llegir la l'Evangeli en la missa, predicar.

No pot: consagrar l'eucaristia, confessar, extremaunciar.

Tanmateix pot fer (en cas de gran necessitat): celebrar la missa però sense consagrar.

Cal entendre que, més que fer una cosa realment "nova", lo que es fa és: reconèixer, legalitzar i donar un to institucional a allò que moltes dones amzòniques estan fent de fa molts anys, en les zones on hi ha escassesa de mossens.

Antoni Ferret